Í heildina sótti 41 um stöðu Útvarpsstjóra sem auglýst var til umsóknar eftir að Magnús Geir Þórðarson sagði starfi sínu lausu . Magnús Geir var skipaður Þjóðleikhússtjóri frá og með 1. janúar næstkomandi , en hann hafði gengt stöðu Útvarpsstjóra frá 2014 . Magnús Geir hætti störfum um miðjan nóvember en í tilkynningu sem send var á fjölmiðla við það tilefni kom fram að hann yrði stjórn og stjórnendum innan handar . Upphaflegur umsóknarfrestur rann út 2. desember en ákveðið var að framlengja hann um viku eða til 9. desember . Í tilkynningu frá RÚV segir m.a. : „ Stjórn RÚV ræður útvarpsstjóra . Á næstu vikum verður farið yfir umsóknir og hefur stjórn fengið ráðningafyrirtækið Capacent til að hafa umsjón með því verkefni . Stjórn RÚV stefnir að því að ganga frá ráðningu nýs útvarpsstjóra í lok janúar 2020 . “